புளுட்டோனியம் எக்சாபுளோரைடு

புளுட்டோனியம் எக்சாபுளோரைடு (Plutonium hexafluoride) என்பது F6Pu என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். புளுட்டோனியத்தின் புளோரைடு உப்பான இச்சேர்மத்தை புளுட்டோனியத்தின் சீரொளி செறிவூட்டலுக்காக, குறிப்பாக கதிரியக்க யுரேனியத்திலிருந்து தூய புளுட்டோனியம்-239 உற்பத்தி செய்யப் பயன்படுத்துகிறார்கள். புளூடானியம்-240 இன் தன்னியக்க சிதைவு மூலம் உருவாகும் நியூட்ரான்களால் குறைவு-நிறை அணுக்கரு ஆயுத வடிவமைப்புகளின் முன்கூட்டிய தீப்பற்றலை தவிர்க்க தூய புளுட்டோனியம் தேவைப்படுகிறது.

செம்பழுப்பு நிறத்தில் ஆவியாகக்கூடிய படிகத்திண்மமாக புளுட்டோனியம் எக்சாபுளோரைடு காணப்படுகிறது . இச்சேர்மத்தின் பதங்கமாதல் வெப்பம் 12.1 கிலோகலோரி/மோல் Alan E. Florin, Irving R. Tannenbaum, Joe F. Lemons: "Preparation and Properties of Plutonium Hexafluoride and Identification of Plutonium(VI) Oxyfluoride", Journal of Inorganic and Nuclear Chemistry, 1956, 2 (5–6), p. 368–379; . மற்றும் ஆவியாதல் வெப்பம் 7.4 கிலோகலோரி/மோல் என்று மதிப்பிடப்பட்டுள்ளது . அதிகமான அரிப்புத்தன்மையாலும் தன்னிச்சையான கதிரியக்கப் பகுப்பிற்கு வாய்ப்பு இருப்பதாலும் புளுட்டோனியம் எக்சாபுளோரைடை கையாள்வதற்கு கடினமாக இருக்கும் Ned E. Bibler: "α and β Radiolysis of Plutonium Hexafluoride Vapor", J. Phys. Chem., 1979, 83 (17), p. 2179–2186; .M. J. Steindler, D. V. Steidl, J. Fischer: "The Decomposition of Plutonium Hexafluoride by Gamma Radiation", Journal of Inorganic and Nuclear Chemistry, 1964, 26 (11), p. 1869–1878; ..
புளுட்டோனியம் டெட்ராபுளோரைடை தனிமநிலை புளோரின் போன்ற வலிமையான புளோரினேற்றும் முகவர்களைப் பயன்படுத்தி புளோரினேற்றம் செய்து புளுட்டோனியம் எக்சாபுளோரைடு தயாரிக்கப்படுகிறது C. J. Mandleberg, H. K. Rae, R. Hurst, G. Long, D. Davies, K. E. Francis: "Plutonium Hexafluoride", Journal of Inorganic and Nuclear Chemistry, 1956, 2 (5–6), p. 358–367; .Bernard Weinstock, John G. Malm: "The Properties of Plutonium Hexafluoride", Journal of Inorganic and Nuclear Chemistry, 1956, 2 (5–6), p. 380–394; ..

PuF4 + F2 → PuF6

புளுட்டோனியம்(III) புளோரைடு அல்லது புளுட்டோனியம்(IV) ஆக்சைடை புளோரினேற்றம் செய்தும் புளுட்டோனியம் எக்சாபுளோரைடை தயாரிக்கலாம் 

2 PuF3 + 3 F2 → 2 PuF6
PuO2 + 3 F2 → PuF6 + O2

டையாக்சிசன் டைபுளோரைடைப் பயன்படுத்தி 1984 ஆம் ஆண்டு முன்னெப்போதும் இல்லாத வகையில் குறைவான வெப்பநிலையில் புளுட்டோனியம் எக்சாபுளோரைடு தயாரிக்கப்பட்டது. முந்தைய தயாரிப்பு நுணுக்கங்கள் அதிக அளவு வெப்ப நிலையில் தயாரிக்கப்பட்டன. மேலும் இம்முறையில் உருவான புளுட்டோனியம் எக்சாபுளோரைடு விரைவில் சிதைவடைவதாகவும் இருந்தது . ஒரு வலிமையான புளோரினேற்றும் முகவராக ஐதரசன் புளோரைடு கருதப்பட்டாலும் புளோரினேற்றத்திற்கு அது போதுமானதாக இல்லை . 

அலைநீளம் 520 நானோமீட்டருக்கும் குறைவான லேசர் கதிர்வீச்சின் கீழ் புளுட்டோனியம் எக்சாபுளோரைடு புளுட்டோனியம் பெண்டாபுளோரைடு மற்றும் புளோரின் ஆக சிதைவடைகிறது http://www.freepatentsonline.com: Photochemical Preparation of Plutonium Pentafluoride; PDF.. மேலும் அதிக கதிர்வீச்சுக்குப் பின்னர் இது புளுட்டோனியம் டெட்ராபுளோரைடாகச் சிதைவடைகிறது E. A. Lobikov, V. N. Prusakov, V. F. Serik: "Plutonium Hexafluoride Decomposition under the Action of Laser Radiation", Journal of Fluorine Chemistry, 1992, 58 (2–3), C 54, p. 277; ..

 மேற்கோள்கள் 

பகுப்பு:புளுட்டோனியம் சேர்மங்கள்
பகுப்பு:புளோரைடுகள்
பகுப்பு:அறுபுளோரைடுகள்
பகுப்பு:எண்முக சேர்மங்கள்
பகுப்பு:ஆக்டினைடு ஆலைடுகள்
பகுப்பு:அணுக்கருப் பொருட்கள்